 חלב: יש הרבה טעמים ומ''כ הטעם בזוהר דאותן ז' שבועות היו לישראל שבעה נקיים דוגמת אשה מנידתה וידוע דדם נעכר ונעשה חלב. והיינו מדין לרחמים ומנהג אבותינו תורה היא. אך יש ליזהר שלא יבאו לידי איסור ועיין בי''ד סי' פ''ט דא''צ להפסיק בבה''מ אם אינו אוכל גבינה קשה. ויזהר ליקח מפה אחרת עכ''ל מ''א ובשכנה''ג כתב אני נוהג לאכול דבש וחלב ומברך ברכת המזון ואוכל בשר וכ''כ של''ה. וע''ל סי' תק''ה דחלב שנחלב בי''ט ע''י עכו''ם יש לנהוג בו איסור ואין לשנות אלא ביום טוב שני יש להתירו וכן הסכמת הט''ז והמ''א שם דלא כמהרש''ל שהתיר וכ''כ בתשובת חוט השני סי' ל''א ובתנ''ש סי' ל''ו וסיים מ''מ אם הייתי במקום שנוהגין היתר לא הייתי מוחה בידם. כתב א''ז בשם הכלבו דבשבועות יש נוהגין לאכול גבינה בסעודת מנחה אף שאין ו' שעות מסעודת שחרית ובלבד שירחץ פיו ויחצוץ שיניו להוציא הבשר ועיין ח''י. אין להתענו' בשבועות אפילו תענית חלום מהרי''ל והאחרונים. וכתב המ''א כשאופה פת עם החמאה יזהר להסיק התנור יפה וגם מרדה צריך חדשה דלא כקצת נשים שמהפכין אותה על צד השני ע''ש. ושמעתי שאוכלים חלב ואח''כ בשר דלא כמו שעשו המלאכים אצל אברהם שאכלו בשר בחלב שבעבור זה נתנה התורה לישראל ודו''ק: